Ալքիմիկոսը

Ալքիմիկոսը կամ  Ալքէմիսթը  (Ալքէմիսթ բառացիօրէն կը նշանակէ տարրախոյս կամ ոսկեխոյզ), (փորթ.՝ O Alquimista), պրազիլացի գրող եւ բանաստեղծ Փաուլօ Քոելոյի նորավէպն է։ Առաջին անգամ տպագրուեր է 1988 թուականին։ Բնագիրը գրուած է փորթուկալերէն եւ թարգմանուած է մօտաւորապէս 67 լեզուներով։ Նորավէպի մէջ Ալքիմիկոսը կը հետեւի երիտասարդ հովիւ Սանթիակոյին, որ կը ճամբորդէ դէպի Եգիպտոս, գտնելու իր երազանքներու գանձը։

Գիրքը ամէնաշատ վաճառուող գիրքերէն է ամբողջ աշխարհի մէջ։ Աւելի քան 65 միլիոն օրինակ վաճառուած է աշխարհի 56 լեզուներով։ Գրանցուած է Կինեսի արձանագրութիւններու գիրքին մէջ, որպէս հեղինակի կենդանութեան օրոք ամէնաշատ թարգմանուած գիրք։ Հայերէն առաջին թարգմանութիւնը 2002 թուականին, կատարած է գրող, հրապարակագիր, թարգմանիչ Արտակ Վարդանեանը (Գրական թերթ, 1 Նոյեմբեր 2002)

 Նիւթ 
մինի|Այն եգիպտական բուրգերը, որոնց մասին կը պատմուի նորավէպի մէջ
Գիրքի գլխաւոր հերոսը՝ հովիւ Սանթիակոն է, որ կ'ապրի Անտալուսիա: Օր մը Սանթիակոն երազ կը տեսնէ, որ կը դրդէ զինք հասնիլ եգիպտական բուրգերուն, որպէսզի գանձ գտնէ։

Ծեր գնչուհին գանձի 10 տոկոսի դիմաց կը մեկնաբանէ երազը։ Յետոյ երիտասարդ ճամբորդը կը հանդիպի Սալիմի արքայ Մելքիսէտտէքին, որ կը համոզէ զինք Եգիպտոս ուղեւորուիլ եւ կու տայ երկու քար՝ Ուրիմ եւ Թումիմ, որոնք դժուար որոշում ընդունելու ժամանակ կ'օգնեն գտնել ճիշդ պատասխանը։

Այսպէս Սանթիակոն կը ծախէ իր ոչխարները եւ կ'ուղեւորուի դէպի Ափրիկէ։ Ան կը կորսնցնէ իր ամբողջ կարողութիւնը եւ ստիպուած կ'ըլլայ աշխատիլ վաճառականի մը  մօտ։ Աշխատած գումարով կ'ուղեւորուի դէպի եգիպտական բուրգեր։ «Էլ Ֆայում»  անապատի ովասիսին մէջ կը գտնէ Ալքիմիկոսին։

Ալքէմիսթը կը սորվեցնէ Սանթիակոյին ճանչնալ «աշխարհի ոգին», կը պատմէ ալքիմիայի մասին եւ կ'օգնէ առաջ երթալ իր ճակատագրի ճանապարհով։ Ան կը սիրահարուի Ֆաթումային։ Սանթիակոն գանձը կը գտնէ ո՛չ թէ Եգիպտոսի մէջ, այլ իր հայրենիք Սպանիոյ մէջ:

 Կերպարներ 
Սանթիակօ - Գլխաւոր հերոս։ Ծնած էր փոքրիկ Անտալուսիա քաղաքի մէջ ու կ'երազէր ճամբորդութեան մասին։ Օր մը ան իր ցանկութիւնը կը յայտնէ հօրը եւ արտօնութիւն կը ստանայ հովիւ դառնալ՝ յոյս ունենալով այդպէս ճամբորդել։ Գիշեր մը աւերուած եկեղեցւոյ մէջ երազ կը տեսնէ, որուն մէջ փոքրիկ տղայ հերոսին ցոյց կու տան եգիպտական բուրգերու մօտ թաղուած գանձի վայրը։ Օրեր անց Թարիֆի մէջ խորհրդաւոր մարդ մը Սանթիակոյին կ'ուղարկէ Եգիպտոս, իր գանձին ետեւէն։ Սանթիակոն այն մէկն է, որ նպատակ ունի կերտելու սեփական առասպելը։ Իր անձի ազատութիւնը շատ կարեւոր կը համարէ. ահա ինչու  հովիւ դարձեր էր։ Վերջը ան կը հասկնայ, որ ապահով խաղալը աւելի վտանգաւոր է իր ազատութեան համար, քան վտանգի դիմելը։

Մելքիսէտտէք - Սալիմի արքայ, խորհրդաւոր ճամբորդ։ Նոյն Մելքիսէտտէքն է, որ Թարիֆի մէջ Սանթիակոյին խորհուրդ կու տայ ուղեւորուիլ Եգիպտոս։ Կը պատմէ երիտասարդ ճամբորդին Աշխարհի Հոգիի եւ Սեփական Առասպելի մասին։ Մելքիսէտտէք հանդիպած էր նոյն այն մարդոց, որոնք կը փորձէին ապրիլ Սեփական Առասպելով, նոյնիսկ եթէ անոնք չէին գիտեր այդ: Իր եւ Սանթիակոյի հանդիպման ժամանակ հերոսին կու տայ կախարդական քարեր՝ Ուրիմն ու Թումիմը։

Խանութպան - Վաճառական Թանժիէրի մէջ։ Ճամբորդութեան ընթացքին Սանթիակոյին կը կողոպտեն եւ ան ստիպուած կ'ըլլայ որոշ ժամանակ աշխատիլ ապակեղէնի խանութի մէջ։ Խանութի տէրն իր անձնական կարծիքն ունի կեանքի եւ երազանքներու մասին, բայց խորհուրդ կու տայ Սանթիակոյին չյանձնուիլ եւ չվերադառնալ հայրենիք։

Անգլիացի - Սանթիակոն կը միանայ կարաւանի մը, որ կ'ուղեւորուէր դէպի «Էլ Ֆայում» ովասիս: Կարաւանին հետ «Էլ Ֆայում»  կը մեկնէր անգլիացի մի, որ մեծ ցանկութիւն ունէր յայտնի Ալքիմիկոսի աշակերտը դառնալու։ Անգլիացին լսած էր «Էլ Ֆայում» ապրող 200 տարեկան Ալքիմիկոսի մասին, որ ունակ էր որեւէ մետաղ ոսկի դարձնել։ «Սահարա»ն կտրելու ընթացքին Սանթիակոն աւելի խոր կ'ուսումնասիրէ ալքիմիան, շնորհիւ անգլիացիի ունեցած գրքին:

Ֆաթիմա - «Էլ ֆայում» ովասիս ապրող գեղեցիկ աղջնակ։ Սանթիակոն կը սիրահարուի անոր եւ անոնք շաբաթներ շարունակ ամէն օր կը զրուցեն։ Սանթիակոն Ֆաթիմային ամուսնութեան առաջարկութիւն կ'ընէ, բայց աղջիկը կը մերժէ ցանկալով, որ տղան սկիզբը ստեղծէ իր Սեփական Առասպելը եւ յետոյ նոր միանայ իր հետ։

Ալքիմիկոսը - «Էլ Ֆայում» ովասիսի բնակիչ, շատ զօրեղ ալքիմիկոս։ Սանթիակոն ծանօթացած է անոր շնորհիւ անգլիացիին։ Ալքիմիկոսը կը տիրապետէ երկարատեւ կեանքի դեղին եւ փիլիսոփայական քարին։

 Մեջբերումներ նորավէպէնՄեջբերումներ գիրքէն grqamol.am կայք 

 Հեղինակի մասին 
մինի|նորավէպի հեղինակ Փաուլօ Քոելօ
Փաուլօ Քոելօ (, ծն. 24 Օգոստոս, 1947, Ռիո տե Ժաներօ), պրազիլացի գրող եւ բանաստեղծ։ Դեռ վաղ տարիքէն ան մեծ սէր տածեր է գրականութեան եւ լրագրութեան հանդէպ։ Կիսատ թողած է համալսարանական կրթութիւնը, որ զբաղուի սիրելի գործով։ Շարք մը յայտնի վէպերու հեղինակ է, ինչպէս՝ «Հրաշագործի օրագիրը», «Ալքիմիկոսը», «Վալկիրիան», «Մաքթուպը», «5-րդ սարը», «Վերոնիկան որոշում է մահանալ», «Տասնմէկ րոպէ» եւ այլն։

 Տե՛ս նաեւ Փաուլօ Քոելոյի այլ վէպեր 
 Վերոնիկան կ՛որոշէ մահանալ
 Տասնմէկ րոպէ

 Ծանօթագրութիւններ 

 Արտաքին յղումներ 
 Ալքիմիկոսը գրապահարանի մէջ 

Ստորոգութիւն:1988 գրքեր
Ստորոգութիւն:Արկածային վէպեր
Ստորոգութիւն:Վէպեր նորավէպեր
Ստորոգութիւն:Փաուլօ Քոելոյի ստեղծագործութիւններ